**Felhívás fiatal lótenyésztők számára**

A **Magyar Sportlótenyésztők Országos Egyesülete** szeretné jobban bevonni a fiatalokat is a lótenyésztés feladataiba. Az **„International Young Breeders”** (Fiatal Lótenyésztők Nemzetközi Szervezete\*) kétévente versenyt rendez a 16-25 éves fiatalok számára. Ez a megmérettetés a **„The WBFSH World Championships for Young Breeders”**. Idén ezt a rangos eseményt Svédországban tartják, július 12-13. között. Szeretnénk, ha ebben az évben hazánkat képviselve részt venne a Fiatal Magyar Lótenyésztők csapata. A **Némethy Bertalan Alapítvány** által elnyert pályázat lehetőséget biztosít a fiataloknak arra, hogy egy képzésen vegyenek részt, ahol a következő témakörökben hallgathatnak meg előadásokat és lehetőséget kapjanak a világversenyen való részvételhez:

1. Elméleti rész:
	* + tenyésztés
		+ takarmányozás
		+ istállógyakorlat és -vezetés
		+ állatorvosi ismeretek
		+ anatómiai ismeretek
		+ kérdések a WBFSH-ról (a Világ Sportlótenyésztőinek Szövetségéről) és a nemzetközi lovassportról
2. Egy ló előkészítése a tenyészszemlére, annak felvezetése
3. Küllemi bírálat
4. Szabadonugrás bírálata

A nemzetközi versenyen részt vevő csapatok 6 tagúak: 3 fő a 16-20 éves korosztályból, és szintén 3 fő a 21-25 éves korosztályból. Többek között ennek a csapatnak az összeállítására hívjuk fel a fiatal lótenyésztőket.

**Felhívásunk azon intézményeknek szól, amelyek lótenyésztést tanítanak a fenti korosztályok számára, és szívesen részt vennének az előkészítő-válogató képzésen. Valamint várjuk jelentkezését minden fiatalnak, akiket érdekelnek a fent leírt témakörök és elkötelezettek a lótenyéstés iránt! Intézményenként 3 fő nevezhető a Némethy Bertalan Alapítvány (Tabajd-Bélápapuszta) által megrendezésre kerülő, 4 hétvégét átölelő képzésre, melynek során a résztvevők közötti verseny eredménye alapján kerül ki az a 6 fő, akik képviselik hazánkat a világversenyen. Melynek költségeit a Magyar Sportlótenyésztők Országos Egyesülete állja.**

Szervező: Némethy Bertalan Alapítvány és a Magyar Sportlótenyésztők Országos Egyesülete

A képzés helyszíne: 8088 Tabajd, Bélápapuszta

Időpontja: 2013.07.08-09.

Nevezési határidő: 2013.05.31.

A jelentkezők a következő címen érdeklődhetnek, illetve jelentkezhetnek a képzésre:

imola.meszaros@gmail.com címen vagy a 06 20 4810 254-es telefonszámon.